title: Αποτίμηση της υφιστάμενης κατάστασης και στρατηγικές αποκατάστασης – ενίσχυσης της οικίας Σεϊμένη στην Ανώπολη Σφακίων
title: Assessment of the present state and  rehabilitation - strengthening strategies for the Seimeni house in Anopoli, Sfakia
Creators: name: Χωριανοπουλου Ειρηνη
Publisher: name: Technical University of Crete
Year: 2021

description: Η παρούσα διπλωματική εργασία αφορά τη μελέτη στατικής αποκατάστασης της Οικίας Σεϊμένη στην Ανώπολη Σφακίων στην Κρήτη. Πρόκειται για ένα διώροφο κτίσμα από φέρουσα τοιχοποιία, με αρκετές φθορές λόγω έλλειψης συντήρησης για περισσότερες από επτά δεκαετίες. Σκοπός της μελέτης είναι, πρωτίστως, ο έλεγχος της στατικής επάρκειας και ο εντοπισμός των προβλημάτων που εμφανίζει ο φορέας, και μετέπειτα, η εκτίμηση των αναγκαίων επεμβάσεων προκειμένου να μπορέσει να ανταποκριθεί με ασφάλεια στις απαιτήσεις της νέας της χρήσης μετά την αποκατάστασή της.
Η μελέτη απαρτίζεται από δύο μέρη. Αρχικά, αφορά την αποτίμηση της υφιστάμενης κατάστασης της κατασκευής με βάση την μακροσκοπική παθολογική εικόνα της (αναλυτική αποτύπωση, φωτογραφική τεκμηρίωση) και την ανάλυση του υπάρχοντος δομικού συστήματος με τη χρήση μοντέλου πεπερασμένων στοιχείων. Στο δεύτερο μέρος προτείνονται κατάλληλες επεμβάσεις και εκτιμάται η αύξηση της αντοχής της κατασκευής. Οι μηχανικές ιδιότητες της τοιχοποιίας εκτιμήθηκαν με βάση δεδομένα από παρόμοιες κατασκευές στην ευρύτερη περιοχή και συνιστάται να διερευνηθούν πειραματικά σε μια τελική μελέτη εφαρμογής.
Συνοπτικά, η ύπαρξη έντονων ρηγματώσεων στις μικρές πλευρές του κτιρίου (ανατολή - δύση) καθώς και μερικών καταρρεύσεων, ως επακόλουθο της απώλειας της στέγης και της ελλιπούς συντήρησης, οδήγησε το κτίριο σε μία κατάσταση μειωμένης στατικής επάρκειας. Οι αναλύσεις οδήγησαν στο συμπέρασμα ότι τα κυριότερα προβλήματα σχετίζονται με την μειωμένη αντοχή της τοιχοποιίας σε συγκεκριμένες περιοχές, οι οποίες εντοπίστηκαν στην μακροσκοπική παρατήρηση της παθολογίας του κτιρίου. Κύριο αίτιο της απώλειας αντοχής της τοιχοποιίας είναι η έλλειψη συντήρησης λόγω ερείπωσης και περιβαλλοντικών επιδράσεων.
Προτείνεται λοιπόν, η πλήρης αποκατάσταση της δομής της τοιχοποιίας με συμπλήρωση και συρραφές στις περιοχές των ρωγμών και της αποδιοργάνωσης, και στις περιοχές σύνδεσης των εγκάρσιων τοίχων με την δυτική τοιχοποιία του όμορου κτιρίου, καθώς και αρμολόγημα. Επιπλέον, προτείνεται η αντικατάσταση των εναπομενόντων ξύλινων στοιχείων με ξυλεία μεγαλύτερης αντοχής, η εκ νέου επιστέγαση του κτιρίου με το παραδοσιακό χωμάτινο δώμα και η ανακατασκευή του ενδιάμεσου δαπέδου με την ξύλινη κλίμακα, όπως ορίζει η αρχιτεκτονική μελέτη. Συμπληρωματικά, θα μπορούσε να προταθεί η εφαρμογή ενεμάτων σε συνδυασμό με την τοποθέτηση ξύλινων σενάζ περιμετρικά του κτιρίου, ώστε να ενισχυθεί περεταίρω η διαφραγματική λειτουργία του φορέα και να βελτιωθεί η σεισμική του απόκριση.

description: The present dissertation deals with the structural rehabilitation of the Seimeni House in Anopoli Sfakion, Crete. It is a two-storey building made of load-bearing masonry with several damages due to lack of maintenance for more than seven decades. The purpose of the study is, first the analysis of the static integrity and the structural pathology of the existing structure and second, the assessment of the necessary interventions in order the construction to be able to response the requirements of its new use.
The study consists of two parts. Initially, the evaluation of the structure’s present state based on its structural pathology (geometric and photographic documentation) and the analysis of the existing structural system using a finite element model are presented. In the second part, appropriate interventions are proposed and from the analyses, the increase of the structural strength after their application are estimated. The mechanical properties of the masonry were based on data from similar structures in the broader area and it is recommended to be further investigated experimentally in a final application study.
In conclusion, the existence of intense cracks in the small sides of the building (east – west axis) as well as partially wall collapses, because of the roof loss, and lack of maintenance, contributed to the deterioration of the building and it’s reduced structural strength. From the results analyses it was pointed out that the major failures are related to the reduced strength of the masonry in specific areas which were identified in the macroscopic observation of the pathology of the building. The main factor of the loss of strength of the masonry is the lack of conservation and the environmental impact.
Thus, it is proposed the complete restoration of the structure of the masonry with completion and stapling in the areas of cracks and material loss, and in the joint areas of the transverse walls with the western masonry of the adjacent building, as well as grouting. In addition, it is proposed to replace the remaining wooden elements with wood of higher strength, the roof of the building to constructed with the traditional earthen roof and the reconstruction of the intermediate floor with the wooden ladder as defined by the architectural study. Additionally, the application of grouts could be proposed in combination with the installation of perimetric wooden tie beams, in order to further enhance the diaphragm action.